INDOKOLÁS

A Magyarország 2021. évi központi költségvetésének megalapozásáról szóló 2020. évi LXXVI. törvény 4. §-a – az adórendszer egyszerűsítése érdekében – 2020. július 15. napjával hatályon kívül helyezte a helyi adókról szóló 1990. évi C. törvény reklámhordozó utáni építményadó kötelezettségre vonatkozó rendelkezéseit.

Fentiek miatt szükséges hatályon kívül helyezni az építményadóról szóló 37/2017. (XI.30.) önkormányzati rendelet (a továbbiakban: Ör.) vonatkozó szakaszait is, amelyek érintik a reklámhordozó fogalmát, az adó alapját és évi mértékét.

Módosításra kerül továbbá az Ör. záró rendelkezése is, tekintettel arra, hogy a Mór Városi Önkormányzat Képviselő-testületének hatáskörében eljáró Mór Város Polgármesterének 19/2020. (IV.30.) önkormányzati rendeletével történő, 2020. május 1. napjától hatályos módosítás alkalmazandóságának időpontját (2020.01.01.) eddig csak a módosító rendelet tartalmazta.